S-33/2014

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. janúar 2014 á hendur K-kk-þgf Æ-kk-þgf Æ-kk-þgf, kt. 000000-0000, Rauðarárstíg 1, Reykjavík, fyrir fjársvik, með því að hafa, miðvikudaginn 17. júlí 2013, í alls þrjú skipti, svikið út vörur og þjónustu hjá eftirgreindum fyrirtækjum í Reykjavík, samtals að verðmæti 329.551 krónur, með því að framvísa þar í blekkingarskyni og án heimildar greiðslukorti A-kk-ef P-kk-ef, kt. 000000-0000, sem ákærði hafði komist yfir, og látið þannig skuldfæra andvirði varanna og þjónustunnar á kreditkort eiganda, eins og hér greinir:

Telst þetta varða við 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Vegna máls lögreglu nr. 007-2013-48834 gerir F-kk-nf Á-kk-nf, kt. 000000-0000, f. h. Haga hf., kt. 000000-0000, þá kröfu að ákærði verði dæmdur til að greiða skaðabætur samtals að fjárhæð 145.998 krónur, auk vaxta samkvæmt 1. mgr. 8. gr. laga nr. 38/2001, frá 17. júlí 2013 þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu nr. 38/2001, frá þeim degi til greiðsludags. Að auki er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun

Vegna máls lögreglu nr. 007-2013-47152 og 007-2013-47150 gerir G-kvk-nf B-kvk-nf B-kvk-nf, hdl., f. h. Elko ehf., kt. 000000-0000, þær kröfur að ákærði verði dæmdur til að greiða kröfuhafa 94.665 krónur, auk vaxta samkvæmt 8. gr. laga um vexti og verðtryggingu nr. 38/2001, frá 17. júlí 2013 til þess dags er liðinn var mánuður frá birtingu kröfunnar, en með dráttarvöxtum samkvæmt 1. mgr. 6. gr. sbr. 9. gr. sömu laga frá þeim degi til greiðsludags. Jafnframt er þess krafist að ákærði verði dæmdur til að greiða kröfuhafa 88.888 krónur, auk vaxta samkvæmt 8. gr. laga um vexti og verðtryggingu nr. 38/2001, frá 17. júlí 2013 til þess dags er liðinn var mánuður frá birtingu kröfunnar, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags. Þá er krafist málskostnaðar úr hendi ákærða samkvæmt síðar framlögðum málskostnaðarreikningi eða að mati dómsins.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði er fæddur í mars 1992. Hann gekkst undir viðurlagaákvörðun vegna þjófnaðarbrots 27. september 2012. Þá gekkst hann undir sektargerðir vegna fíkniefnalagabrots 8. júlí 2013 og fyrir umferðarlagabrot 17. september sama ár. Loks gekkst ákærði undir viðurlagaákvörðun vegna þjófnaðarbrots 27. nóvember 2013. Refsing verður tiltekin samkvæmt reglum 77. gr. og 78. gr. almennra hegningarlaga. Þá hefur viðurlagaákvörðun frá 27. september 2012 ítrekunaráhrif í málinu, sbr. 71. gr. og 255. gr. almennra hegningarlaga. Til málsbóta horfir að ákærði hefur gengist greiðlega við brotum sínum. Þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði verður dæmdur til að greiða Högum hf. og Elko ehf. skaðabætur með vöxtum, sem í dómsorði greinir.

Af hálfu ákæruvaldsins flutti málið E-kvk-nf H-kvk-nf saksóknarfulltrúi.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, K-kk-nf Æ-kk-nf Æ-kk-nf, sætir fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði Högum hf. 145.998 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 17. júlí 2013 til 28. febrúar 2014, en með dráttarvöxtum samkvæmt 9. gr., sbr. 1. mgr. 6. gr. sömu laga frá þeim degi til greiðsludags.

Ákærði greiði Elko ehf. 183.553 krónur, auk vaxta samkvæmt 1. mgr. 8. gr. laga nr. 38/2001 frá frá 17. júlí 2013 til 28. febrúar 2014, en með dráttarvöxtum samkvæmt 9. gr., sbr. 1. mgr. 6. gr. sömu laga frá þeim degi til greiðsludags.

R-kvk-nf H-kvk-nf